CELEX: 62021TN0172
Language: da
Date: 2021-03-31 00:00:00
Title: Sag T-172/21: Sag anlagt den 31. marts 2021 — Valve mod Kommissionen

14.6.2021   
            
            
               DA
            
            
               Den Europæiske Unions Tidende
            
            
               C 228/32
            
         
      Sag anlagt den 31. marts 2021 — Valve mod Kommissionen
      (Sag T-172/21)
      (2021/C 228/43)
      Processprog: engelsk
      
         Parter
      
      
         Sagsøger: Valve Corp. (Bellevue, Washington, De Forenede Stater) (ved advokaterne L. Kjølbye, S. Völcker og G. Caldini)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 20. januar 2021 vedrørende en procedure i henhold til artikel 101 TEUF og EØS-aftalens artikel 53 (Sag AT.40413 — Focus Home, AT.40414 — Koch Media, AT.40420 — ZeniMax, AT.40422 — Bandai Namco og AT.40424 — Capcom — C(2021) 75 final) annulleres helt eller helvist.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om retlige og faktiske fejl ved anvendelsen af artikel 101, stk. 1, TEUF i forbindelse med konstateringen af aftaler/samordnet praksis mellem Valve og hver af de fem udgivere af computerspil som følge af Kommissionens uberettigede udvidelse af den relevante retspraksis til at omfatte adfærd, der ikke udgør »samordning« og urigtig vurdering af den omhandlede adfærd.
               
            
                  2.
               
               
                  Andet anbringende om retlige og faktiske fejl ved anvendelsen af artikel 101, stk. 1, TEUF i forbindelse med Kommissionens konstatering af, at de angivelige aftaler/samordnet praksis mellem Valve og hver af de fem udgivere af computerspil har til formål at begrænse konkurrencen som omhandlet i artikel 101, stk. 1, TEUF som følge af Kommissionens manglende vurdering af det nye ved den omhandlede adfærd og urigtige bedømmelse af den relevante retlige og økonomiske sammenhæng, nemlig relevansen af ophavsretsdirektivet, Valves rolle som en tosidet platform og de pågældende varers eller tjenesteydelsers art (digitale computerspil).